JUMAL KÕNELEB
Tere ja tere tulemast vaatama saadet "Jumal kõneleb".
Minu nimi on Jan Cedercreuz ja siin on jälle mu armas abikaasa Joy.
On tore jagada teile taas sõnumit Jumalariigist.
Sellel saatesarjal on päris julge nimi - "Jumal kõneleb".
Kas oleme pannud sellele liigagi julgelt nime?
On tähtis meeles pidada, et meie rääkijatena oleme vaid astjad.
Saatesarja nimi pole "Jumal kõneleb" selle pärast,
et alati, kui me midagi jagame, oleks kõik täiuslik.
Saatesarjal on selline nimi sellepärast, et Jumal tahab meile kõneleda.
Nii sulle, mulle kui meile.
Tähtis on teada, et ka Jan ja Joy teevad vigu.
See, kui Jan ja Joy räägivad, ei tähenda alati, et Jumal räägib.
Aga Jan ja Joy tahavad öelda, et Jumal on elav ja tõeline
ning tahab olla ühenduses meiega.
See ongi evangeeliumi tuum.
Meie ja Jumala vaheline ühendus on taastatud Jeesuse kaudu.
Mõelda vaid, et see tähendab, et mul võib olla suhe oma Loojaga.
See ongi meie kõige kallim aare.
Muidugi on pääste ja igavene elu kõige suuremad kingitused,
aga kõige enam puudutab südant ja mõjutab me argipäevaelu see,
et meil on isiklik ja lähedane suhe Jeesusega.
Lähedane suhe - mõlemapoolne kommunikatsioon.
Lähedane, õige ja tõeline suhe on meie kõige olulisem sõnum.
See on võimalik igaühele, kes otsib, igatseb ja januneb.
Jeesus tahab saada ka sinu jaoks tõeliseks.
Ja kui sa leiad selle ülimalt lähedase suhte Temaga,
siis "Halleluuja!" - siis su usuelu alles algab.
Ristiusk ei ole usund,
vaid usk tõelisesse, elavasse Jumalasse.
See on suhe Jumalaga
ja see teeb sellest nii kallihinnalise.
Ilma selle suhteta ei pea me vastu. - Ei.
Kui meie usuelu on pelgalt reeglid, siis me ei jaksa seda elada.
Siis on see ainult sooritamine, mida ei jaksa keegi. - See läheb rappa.
Jesaja 48:17-18 on kirjutatud:
"Nõnda ütleb Issand, su lunastaja, Iisraeli Püha:
Mina olen Issand, su Jumal, kes sulle õpetab, mis on kasulik,
kes sind juhatab teele, mida sa pead käima.
Kui sa ometi oleksid tähele pannud mu käske!
Siis oleks su rahu olnud kui jõgi
ja su õigus oleks olnud otsekui mere lained."
Ta ütleb, et Ta õpetab mulle, mis on kasulik.
Inglisekeelne tõlge ütleb, et Ta õpetab mind õitsema.
Täna aga uurime Piiblist sellist aaret nagu Jumala Kuningriik.
Läheme uurimisretkele.
Parandage meelt, sest taevariik on lähedal!”
Koloslastele 1:13 öeldakse: "Tänades Isa,
kes meid on kiskunud välja pimeduse meelevallast
ja asetanud oma armsa Poja kuningriiki."
Meid on juba asetatud Jumalariiki.
See ei ole mingi selline asi,
mis saab meie osaks alles siis, kui taevasse pääseme.
Taevariik on juba sisemiselt meie sees.
Me oleme selles ja kuulume juba nüüd Jumalariiki,
mis on tõeline.
Mida rohkem me seda uurime, seda rohkem ma sellest innustun.
See selgitab nii palju.
See annab palju selgema mõistmise, miks on selge ja iseenesestmõistetav,
et meile kuuluvad rahu, rõõm, vabadus, tervis ja õnnistus.
Miks nii?
Sest me elame teises Kuningriigis.
Nagu Jeesus ütles:
me ei ole sellest maailmast, kuigi me oleme selles maailmas.
See on reaalsus sinu ja minu kohta.
Kui oled võtnud Jeesuse vastu, siis sa kuulud teise Kuningriiki,
mis on reaalne juba nüüd siin.
See innustab tõeliselt palju ja toob kaasa rahu.
Efeslastele 2:19 ütleb Paulus:
"Järelikult ei ole te nüüd enam võõrad ja majalised,
vaid pühade kaaskodanikud ja Jumala kodakondsed."
"Teie olite tol ajal ilma Kristuseta,
kaugel eemal Iisraeli kodakondsuse õigusest
ja võõrad tõotuselepingule,
teil ei olnud lootust ega Jumalat siin maailmas."
Tuttav olukord.
Ilma lootuseta ja ilma Jumalata maailmas.
"Nüüd aga..."
Mitte kunagi hiljem, vaid nüüd.
"Nüüd aga Kristuses Jeesuses olete teie,
kes te varem olite Jumalast võõrdunud,
saanud (Isa ja Jeesusega) lähedaseks
Kristuse vere läbi."
Me ei ole enam võõrad ega majalised, vaid me oleme Jumala pere.
Just see vaatenurk on tähtis, et me oleme Jumala perekond.
Maistes riikides on kodanikud, aga Jumalariigis on ainult lapsed.
Me oleme kõik kuninglikust soost.
Ja kuna me kõik oleme kuninglikust soost,
võime me ka kõik tulla Piibli sõnul vabalt Jumala armutrooni ette.
Meil kõigil on ligipääs kõige pühamasse paika.
Mitte kõik meist ei saaks marssida Buchinghami paleesse ja väita,
et oleme kuninganna sugulased, sest me pole seda.
Me ei pääse
selle maailma kuningriikide pühamutesse ja saalidesse.
Jumalariiki aga pääseme millal tahes, sest seal pole kodakondsust.
Jumalariigis oleme me kõik lapsed ja kuninglikust soost.
Kui mõelda Jeesuse sõnadele, et me pole sellest maailmast,
siis ehk aitab meid selles võrdpilt suursaadiku ametist.
Oleme nagu suursaadikud mõnest teisest riigist,
esindades Jumalariiki siin maailmas.
Vaatasin su jutu peale, mida see sõna "suursaadik" tähendab.
Suursaadik on teise riigi saatkonna peamine esindaja riigis.
Tema peamine ülesanne on
korraldada oma lähetajariigi suhteid asukohamaaga.
Suursaadiku määrab enamasti ametissse riigipea,
kes volitab suursaadikut tegutsema asukohariigis.
Taevariigi riigipea on Jumal
ja Ta volitab Joy'd, Jani
ja sind, kes sa oled Jeesuse oma
ja seab meid ametisse.
Ta annab meile asukohariigi.
Meie jaoks on see Helsingi. - Ja Siunio vald.
Soome.
Selles riigis saamegi korraldada taevariigi ja näiteks Helsingi suhteid.
- Aamen.
Selles riigis, kus sina asud.
Seda Ta ütleb meile kõikidele: "Ma läkitan sind.
Esinda mind.
Esinda Kristust.
Esinda taevariiki,
räägi Jumalariigist.
Too midagi Jumalariigi reaalsusest sinna, kus sa asud,
sest sa ju kannad seda eneses.
See võrdpilt aitab ka mind.
Helsingis on ka palju suursaatkondi.
Neil saatkondadel on aiad ümber.
Need on piiratud territooriumid, mida valvatakse hoolikalt
ja sinna ei saa niisama minna.
Sest see pole lihtsalt suursaatkond, vaid osa sellest riigist.
Kui astud USA saatkonna aeda sisse, oled sisuliselt kui USA's.
Suursaadik ei pea muretsema
oma toimetuleku või positsiooni pärast.
Ta ei pea muretsema oma toimetuleku pärast,
sest lähetajariik hoolitseb tema eest.
Seetõttu ka, kui ma olen Jumalariigi esindaja;
kui ma tean oma kutsumust ja teen, mida mu läkitaja tahab,
siis loomulikut Ta ka hoolitseb mu eest.
Kuna ma olen taevariigi kodanik,
siis selle juurde kuulub ka taevariigipoolne hoolekanne.
"Otsige esmalt" - Just nimelt.
"Otsige esmalt minu õigust."
- "Otsige esmalt Jumala riiki ja tema õigust."
Otsige esmalt Jumala riiki ja tema õigust...
- "...siis seda kõike antakse teile pealegi!"
See selgitab nii palju. Minu jaoks teeb see asjad selgeks.
Ma olen Tema riigi esindaja ja Tema perekonna liige.
Ma ei pea tegema Jumalariigi tööd anudes Temalt selleks abi.
Umbes nagu abi oleneks sellest, kas ma palun seda piisavalt hästi.
Nagu see riik oleks kusagil kaugel.
Ei, ma olen osa Tema riigist.
Tema on mind kutsunud ja võidnud.
Mul on Tema antud ülesanne ja Tema hoolitseb minu eest.
Hoolekanne kuulub sellesse paketti.
Sa oled Tema perekonna liige, Efeslaste kiri ütleb.
Aamen. - Me oleme Jumala lapsed.
Sellesse paketti kuulub ka sotsiaalhoolekanne ja tervishoid.
Nii on ju!
Tervishoid ja sotsiaalhoolekanne kuuluvad sellesse.
Ta on kandnud meie haigused.
Kuid selleks, et võiksin esindada ennast lähetavat riiki hästi,
pean ma seda riiki ka tundma.
Ma pean õppima selle seadusi.
Pean tundma ja teadma neid,
Mida ma õieti esindan?
Ma pean õppima tundma ka oma riigipead ehk tööandjat.
Oma läkitaja tahet.
Kuidas ma õpin tundma Taevariiki?
Kust ma saan informatiooni?
Esmalt tuleb meil pääseda sinna sisse.
Ka maailmas elades ei pääse suursaatkonda lihtsalt niisama.
Sinna peab olema kutsutud.
Kuidas on lood Jumalariigiga?
Kas selle ümber on ka suured aiad ja sinna pääseb vaid kutsega?
Kuidas pääseda Jumalariiki?
Sellest nüüd räägimegi.
Jeesus ütles täiesti otse.
Näiteks Johannese 3:5: Tõesti, tõesti, ma ütlen sulle,
kes ei sünni veest ja Vaimust, ei saa minna Jumala riiki."
Jumalariiki ei saa lihtsalt minna, vaid sinna peab sündima.
Nii nagu maisesse kuningaperre sündinud laps
saab printsiks või printsessiks.
Ta sünnib printsi või printsessina.
Ta ei saa seda tiitlit osta või oma tööga välja teenida.
Jeesus ütles, et igaüks, kes tahab tulla Jumalariiki,
peab sündima uuesti - sündima Jumala lapseks.
Kas on võimalik sündida Jumala perekonda?
Sündida uuesti Jumala lapseks?
Küsin seda nagu Nikodeemus,
kes imestas, kuidas peaks saama minna tagasi ema kõhtu
ja sündida uuesti?
Kuidas see peaks võimalik olema?
Ma vastan nagu Jeesus: "Ise oled õpetaja ja ei tea seda?"
Kuidas see vestlus jätkub?
Jeesus peab silmas seda, et meie vaim peab sündima uuesti.
Kui sa ei ole võtnud Jeesust vastu ja kõik teised, kes pole seda teinud -
teie vaim on surnud.
Inimene koosneb vaimust, hingest ja ihust.
Inimene on vaim, hing ja ihu.
Hing on sinu tahe, tunded ja mõtted ning keha on sinu füüsiline ihu,
aga vaim on see osa sinust, mis sünnib uuesti Jeesust vastu võttes.
Siis sa saad tagasi oma ühenduse Jumalaga.
Johannese 1:12: "Aga kõigile, kes tema vastu võtsid,
andis ta meelevalla saada Jumala lasteks."
Ehk siis, kui sa võtad Jeesuse vastu, siis su vaim sünnib uuesti
ja selle hetkel saab sinust Jumala laps.
Kui oled võtnud Jeesuse vastu, oledki korraga Jumala laps
ja seda lapseõigust ei saa enam keegi sinult ära võtta.
Su vaim sünnib uuesti ja sa kuulud Kuninga perekonda.
Korraga sa oledki Jumalariigis sees.
Sa oled sündinud sellesse Jeesuse vere kaudu.
Sinna sünnitakse.
Galaatlastele 4:4:
"Aga kui aeg sai täis, läkitas Jumal oma Poja,
kes sündis naisest, sündis Seaduse alla,
lahti ostma seadusealuseid, et me saaksime pojaseisuse.
Et te olete aga pojad,
siis on Jumal läkitanud teie südamesse oma Poja Vaimu,
kes hüüab: Abba! Isa!”
Uuestisündinud Jumala laps minus teab, et Jumal on minu Isa.
See hüüab rõõmust "Abba! Isa!"
"Nõnda ei ole sa enam ori, vaid poeg,
aga kui sa oled poeg, siis sa oled ka pärija Jumala kaudu."
- Mille pärija?
- Jumalariigi pärija.
- Kogu Jumala mõjupiirkonna pärija.
Nagu maisteski kuningriikides on printsid ja printsessid kuninga pärijad.
Nad pärivad omal ajal kuninga vara.
Meiegi pärime armust selle Kuningriigi ja üksnes usu kaudu Jeesusesse,
kui sünnime uuesti.
Kui sa aga oledki uuestisündinud, pead sa siiski jääma lapseks.
See on teine võti.
Maailma vaevad ja mured
röövivad meilt kergesti vabaduse, rõõmu ja lapselikkusegi.
Me muutume sellisteks tõsisteks kristlasteks
ja jäikadeks täiskasvanuteks.
Aga Jumalariigis ei ole täiskasvanuid, vaid üksnes lapsed.
Seepärast Jeesus ütlebki, et peame uuesti sündima,
öeldes Luuka 18:16 ka nii:
"Ent Jeesus kutsus lapsed enese juurde ja ütles:
Laske lapsed minu juurde tulla ja ärge keelake neid,
sest selliste päralt on Jumala riik!"
Me pääseme sinna uuestisünni kaudu,
aga Jeesus soovib, et püsiksime ka laste sarnastena.
Et me usk püsiks värskena - lapseliku usaldusena Isa vastu.
Siis on meil kogu aeg vaba sissepääs Jumala maailma
ja usk püsib värske ning imelise asjana.
Kas tead, mida see veel tähendab?
Seda, et see ei ole midagi keerulist!
Lapsed ei aja asju keeruliseks.
Miski ei ole lapse jaoks keeruline.
See on lihtne asi.
Kui juba laps seda oskab, saan minagi sellega hakkama.
Kui laps saab hakkama, saan mina ka.
Kui ma vaid ise ei aja seda liiga keeruliseks.
Tahan jagada ühe tunnistuse. - Jaga.
Küsisin kord me koolis ühelt õpilaselt kehalise kasvatuse tunnis,
kas ta palvetab tihti?
Ta vaatas mulle otsa ja vastas:
"Muidugi, ma räägin Jeesusega kogu aeg."
Ta vaatas mind imestusega, et mis jabur küsimus see veel on?
"Muiduga räägin Temaga kogu aeg."
Räägin Temaga.
Jeesus ütles Matteuse 18:3:
Tõesti, ma ütlen teile, kui te ei pöördu ega saa kui lapsed,
ei pääse te taevariiki!"
Taevariik on tõeline ja me oleme sellest rääkinud.
Joy on jaganud, kuidas ta on pääsenud üha sügavamale sellesse
ja see on tõeline.
Me võime vaimusilmadega kogeda vaimumaailma tõelisust.
Tahame julgustada sind,
et sa ei kaotaks maailma möllu ja murede keskel
lapse sarnasust ega oma lapselikku usku.
Tule tagasi lihtsa lapseliku usu juurde
ja sa leiad tagasitee sellesse kuningriiki, mis sul juba on
ja mille liige sa juba oled.
Jumal tahab anda sulle tagasi rõõmu, lapseõiguse vaimu ja vabaduse.
Selle kaudu ka õnnistuse ja rahu.
See kuulub sulle.
Aamen.
Palvetame koos sinuga
Aitäh Taevaisa, et Jumalariik kuulub lastele.
Laste sarnastele.
Tahame rääkida sellest kõigile, kes seda saadet vaatavad.
Eriti neile, kes ei ole veel uuestisündinud.
Kui sa ei ole kunagi andnud oma elu Jeesusele
ja sa isegi ei tea, kes Jeesus on,
siis tahame paluda Issandat, et Ta puudutaks kõikide südameid.
Aitäh Jeesus, et igaüks, kes tahab Sind tundma õppida
ja tahab võtta Sind vastu oma ellu ning saada Sinu lapseks,
võib paluda lihtsa palve:
Jeesus, tule minu südamesse.
Anna mu patud andeks ja saa minu elu Issandaks.
Kui ütled need sõnad
ja lihtsalt palud Jeesusel tulla oma südamesse:
"Anna mu patud andeks ja saa mu elu Issandaks!",
siis sa sünnid uuesti.
Jeesus tuleb ja sinust saab Tema laps.
Aitäh Jeesus!
Aitäh uuestisündimise ime eest!
Aitäh!
Aitäh selle rõõmusõnumi ja evangeeliumi eest,
et Sa tõid oma Kuningriigi, meie käeulatusse.
Issand, Sa avasid taevariigi ukse ja me võime maitsta Sinu headust.
Sinu armastust ja rahu, Sinu rõõmu ja imelist vagadust.
Puhtust, mis tuleb selle kaudu, et Sa oled andnud meile andeks.
Aitäh Issand, et võime nautida seda imelist armu,
millesse meid on asetatud.
Me oleme tõesti saanud andeks
ja Sa oled meid tõesti puhtaks pesnud.
Sa kandsid karistuse kogu meie tehtud ülekohtu eest.
Iga pisemagi eksimuse eest.
Kui me palume andeks, siis Sa annad meile andeks.
Sa puhastad meid ja pühid ära meie eksimused.
Sa unustad need.
Me saame alustada otsast peale.
Igal hommikul on uus arm.
Igal päeval on uus arm.
Issand, tänan,
et saame vanade kristlaste kombel tuletada endale siiski meelde,
et me oleme ikkagi lapsed - Jumala lapsed.
Me oleme Jumala lapsed
ja raputame eneselt maha liigse ranguse
ja täiskasvanuliku hoiaku.
Pinges olek kadugu Jeesuse nimel!
Kadugu vaevad ja mured ja asjatud koormad,
mida oleme kandnud.
Me heidame oma mured Su peale.
Me anname kõik need asjad Sulle.
Aitäh Issand, et võime olla kaitstud.
Laps on kaitstud Jeesuse nimel.
Aitäh Issand.
Aamen.
Aitäh jälle tagasiside ja palvesoovide eest.
Toon mõned välja.
Keegi ütleb E-kirjas,
et iga kord seda saadet vaadates on Püha Vaim tugevalt ligi.
Tänu Issandale selle eest!
Aitäh, Püha Vaim, Su ligiolu eest.
Keegi teine kirjutab,
et ostis mu kõige uuema raamatu rahaasjade haldamise kohta
ning see kinnitas ja julgustas teda väga palju.
See inimene ütles ka, et alati seda saadet vaadates
oleme me nagu osa tema perekonnast.
Aitäh selle tagasiside ja julgustuse eest.
Ka meie vajame julgustust ja seda on tore saada.
Samas tahame julgustada sind
ja öelda, et sa oled tõesti osa Jumala perekonnast
ja sa ei ole kunagi üksinda.
Kui soovid rohkem teada meie töö kohta,
külasta ekraanil nähtavat kodulehekülge.
Me ei taha lihtsalt reklaamida oma kooli ja lasteaeda,
vaid pakkuda sulle võimalust tulla külla ja tutvuma meiega.
Kui sul on võimalusi, siis võid tulla ka aitama.
Meil on koduõppekool, mille mõte on tegutseda ühiselt.
Kui saad, võid aidata kaasa koristamisel, köögis
või kasvõi õpetamises.
Võta julgesti ühendust, sest Issand on koos sinuga
ja Tema õnnistab seda, kui teeme koos tööd Tema riigi heaks.
Aamen.
Täna tahan julgustada kõiki.
Maailmas on palju viletsust ning asju, mis ahistavad.
Nii on hea teada, et TV7 läheb ikka edasi.
Stuudioid tuleb kogu aeg juurde
ja praegu ehitatakse uut stuudiot Armeeniasse.
Kui soovid osaleda Jumalariigi edasi viimises,
siis löö kaasa!
Võid helistada 900 1777 (kõne hind 10 eurot)
või teha pangaülekande, leides me andmed www.tv7.ee
Ära oota, vaid löö kaasa!
Tõlge: Meeli ja Marko Martin
Annetustelefon 900 1777 (hind 10 eur) või täpsem info www.tv7.ee